  Анжелика Тихонова корреспондент 23-тӥ южтолэзьлы Удмуртиын коронавирусэн 81 черламъёсты шараязы. Выль висисьёс пӧлын 14 аресозь куинь пиналъёс но 65 арессэс ортчем 39 арлыдоос. Со сярысь элькунысь оперативной штаб ивортӥз. Диагноззы Ижкарын 40 улӥсьёслэн зэмаз, Глаз ёросын – 15, Дэри ёросын – сизьым, Сарапулын – вить, Эгра ёросын – ньыль, Якшур-Бӧдья ёросын – куинь, Юкаменск ёросын – кык, Глазкарын, Кез, Кизнер, Пичи Пурга, Можга ёросъёсын – быдэн одӥг. 76 адями висёнэз вормиз Туннэ нуналлы Удмуртиын выль коронавирус инфекциен черлан 30 сюрс 104 учыр лабораториосын зэматэмын. 26 сюрс 686 адями йӧназ, 370 мурт кулӥз. Та дыре 111 висисьёслэн тазалыксы секыт лыдъяське. Элькунын выль коронавирус инфекцилы 944 сюрс 55 эскеронъёс ортчытӥзы, берло нуналскын – 1 сюрс 718. 12-тӥ южтолэзьлы Удмуртиын 41 сюрс 791 адями коронавируслэсь прививка пуктӥз, со пӧлысь 26 сюрс 641 мурт кыкетӥ компонентсэ но басьтӥз ни.  Тегъёс: Тазалык Ижкар висён Удмуртия коронавирус  